Sagunt acollirà un taller per a la internacionalització de projectes
08 de maig 2018

![](/media/ukph5s4f/85-comenca-a-exportar-sagunt.jpg)  

Els dies 26, 27 i 28 de juny, Cambra de València i IVACE Internacional, en col·laboració amb l'Ajuntament de Sagunt realitzaran el taller ‘Comença a Exportar Sagunt’. Una acció formativa orientada a persones emprenedores i amb vocació per treballar en mercats internacionals.

  

El taller es realitzarà en horari de 10.00 a 14.00 hores al Centre Cultural Mario Monreal (c/ Roma, 9. Sagunt) i durant les sessions de treball s'abordaran temes d'interès com la selecció de mercats, els canals de distribució, així com la documentació i legislació internacional a tindre en compte. Durant els tres dies el programa comptarà amb la participació d'empreses que estan començant el procés d'exportació i unes altres que, havent-lo començat ja, volen donar un enfocament diferent a este complex procés.

  

El curs és gratuït i per a inscriure's només s'ha d'accedir al següent enllaç: [http://www.camaravalencia.com/es-es/jornadas/paginas/pagina-evento.aspx?cod=7147​](http://www.camaravalencia.com/es-es/jornadas/paginas/pagina-evento.aspx?cod=7147)

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-un-taller-per-a-la-internacionalitzacio-de-projectes/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-un-taller-per-a-la-internacionalitzacio-de-projectes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-un-taller-per-a-la-internacionalitzacio-de-projectes/ "Linked In")
*   [](mailto:?body=https://aytosagunto.es/va/actualitat/sagunt-acollira-un-taller-per-a-la-internacionalitzacio-de-projectes/)